HC LEV Poprad

HC LEV Poprad bol klub ľadového hokeja, ktorý v sezóne 2011/12 hral v Kontinentálnej hokejovej lige. Pôvodne pochádza z Hradca Králové. Neskôr však došlo presťahovaniu klubu na Slovensko do Popradu, keďže Český zväz ľadového hokeja zamietol žiadosť mužstva o povolenie účasti v Kontinentálnej hokejovej lige. Vedenie KHL avizovalo presun klubu na novú sezónu do Prahy, čo vyvolalo aktivity mesta, smerujúce k vzniku nového hokejového tímu.
Manažment klubu a vedenie spoločnosti.
Športový manažment klubu tvoria športový riaditeľ Sergej Sošnikov, team manažér Jaroslav Zídek, manažér MHL Roman Višňák a asistentka športového sektoru Ivica Maďarová.
Konateľmi spoločnosti HC LEV Poprad, s. r. o. sú Roman Slavčev a Sergej Zajcev a jediným spoločníkom je HC LEV Hradec Králové, s. r. o. so sídlom v Karlových Varoch.
Vstup HC LEV do KHL.
2010/11.
V sezóne 2010/11 mal klub pôsobiť v Bobrovej divízii KHL. Svoje domáce zápasy mal hrať na Zimnom štadióne mesta Poprad. Rada riaditeľov KHL kvôli prieťahom zo strany slovenského zväzu a blížiacemu sa štartu sezóny pôsobenie HC LEV v súťaži zamietla . 
2011/12.
13. októbrа 2010 Slovenský zväz ľadového hokeja prijal HC LEV Poprad za svojho riadneho člena, čím sa pre HC LEV otvorila nová možnosť hrať v sezóne 2011/12 KHL. 
HC LEV následne podal prihlášku do Kontinentálnej hokejovej ligy pre sezónu 2011/12. Prezident KHL Alexander Medvedev túto skutočnosť vo februári 2011 potvrdil a zároveň doplnil, že HC LEV Poprad je jediným kandidátom na rozšírenie súťaže v sezóne 2011/12.
Prihlášku do ďalšej ruskej súťaže, mládežníckej MHL, podal celok Tatranskí Vlci, ktorý je mládežníckym tímom HC LEV.
Prezident KHL o účasti HC LEV.
Koncom apríla 2011 prezident KHL Alexander Medvedev pre média vyhlásil, že HC LEV bude hrať Kontinentálnu hokejovú ligu v sezóne 2011/12 na 100 %. Účasť HC LEV Poprad bola napokon potvrdená v máji 2011 a klub tak bude hrávať KHL od sezóny 2011/2012.
KHL v sezóne 2011/12.
Hráčsky káder HC LEV.
Brankári:
Obrancovia:
Útočníci:
Zmeny v hracom systéme po tragédii hráčov Jaroslavľu.
Vedenie KHL schválilo zmenený rozpis zápasov. Stretnutia proti Lokomotivu Jaroslavľ boli po tragickej nehode zrušené.
Podobne ako vlani po neprijatí HC LEV do KHL, aj teraz sa po tragédii a odstúpení Lokomotivu Jaroslavľ mení systém súťaže tak, že namiesto 56 zápasov každý účastník odohrá 54 zápasov. HC LEV sa so súpermi zo svojej (Bobrovovej) divízie stretne štyrikrát (2x doma, 2x vonku), spolu to bude 20 stretnutí. Zostavajúcich 34 stretnutí odohrá so 17 súpermi z ostatných troch divízii (raz doma, raz vonku). Tento hrací systém platí pre všetkých 18 účastníkov troch šesťčlenných divízii.
Účastníci už len päťčlennej Tarasovovej divízie (bez Jaroslavľu) sa stretnú so súpermi so svojej divízie každý s každým štyrikrát (2x doma, 2x vonku) plus dve stretnutie navyše odohrá každý účastník s dvomi vyžrebovanými súpermi z tejto divízie (s jedným súperom doma, s jedným vonku). Znamená to spolu 18 stretnutí pre každého účastníka divízie. K tomu 36 stretnutí s 18 súpermi z ďalších divízii (raz doma, raz vonku), čím sa dosiahne, že účastníci tejto päťčlennej divízie odohrajú v súťaži rovnaký počet 54 stretnutí ako účastníci ďalších troch divízii( 
Konečná tabuľka Západnej konferencie.
"(tabuľky obidvoch konferencií na oficiálnom webe KHL)" 
 * "Víťazí divízii majú zaručené prvé dve miesta v konferencii."
Do play-off o Gagarinov pohár postúpilo prvých osem tímov, pre HC LEV Poprad sa sezóna 2011/12 v KHL skončila.